malgratcomunicacio.cat - Portal multimèdia de l'Ajuntament de Malgrat de Mar - [ÀUDIO] Malgrat de Mar acull entre dijous i diumenge el Campionat d'Espanya de Futbol Sala aleví mixte
El pavelló Germans Margall de Malgrat de Mar acollirà a partir de demà dijous i fins diumenge al migdia el Campionat d'Espanya de Futbol Sala aleví mixte. Un campionat que, tal i com ha explicat el regidor d'Esports, Miquel Àngel Ruiz, també tindrà les pistes esportives de Palafolls i Tordera. En el cas de Malgrat de Mar, es disputaran els partits de la fase classificatòria entre Catalunya, Castella la Manxa i Ceuta. Hi prendran part 14 Comunitats Autònomes amb uns 160 jugadors. En total, entre jugadors, personal esportiu i famílies, s'espera l'assistència d'unes 600 persones al nostre municipi, segons el regidor d'Esports.
Les federacions espanyola i catalana de futbol sala aposten per Malgrat de Mar per acollir aquest campionat, tal i com recorda Miquel Àngel Ruiz. L'Ajuntament de Malgrat de Mar dona suport logístic a l'Interesportiu.
Miquel Àngel Ruiz també ha recordat que aquest proper dissabte les aigües de Malgrat de Mar acolliran la primera Paddle Surf del Maresme, edició Costa Brava.
10-04-2019 / 14:07:37